Poncián

Svätý Poncián, (; † 235) bol 18. pápežom katolíckej cirkvi v období pontifikátu, ktorý sa datuje medzi roky 230 – 235. Bol Riman, syn Kalpurnia, mučeník so svätým Hypolitom. O jeho činnosti sa vlastne vie len to, že predsedal rímskej synode, ktorá na dvoch zasadnutiach v roku 230/1 odhlasovala rozsudok nad Origenom (vyhnanie z Egypta, zosadenie z učiteľského miesta a zbavenie kňazstva). Zatiaľ čo počas vlády Alexandra Severa bola katolícka cirkev Rimanmi tolerovaná, od marca 235, keď sa stal rímskym cisárom Maximinus Thrax, začali byť jej vedúci predstavitelia napádaní. Medzi prvými obeťami boli Poncián a Hippolyt, ktorých dal cisár uväzniť a deportovať na Sardíniu, známy "ostrov smrti". Keďže deportácia bola pre život znesiteľná a niekoľkí ju prežili, Poncián abdikoval (ako prvý pápež), pravdepodobne aby umožnil nástupcovi prevziať úrad čo najskôr. Podľa Liberiánskeho katalógu zo 4. storočia tak urobil 28. septembra 235, čo je prvý presne zaznamenaný dátum v pápežskej histórii. Čoskoro nato s Hippolytom tvrdému zaobchádzaniu a podmienkam podľahli, no sú domnienky, že buď vo väzení v Ríme, alebo po príchode na Sardíniu sa zmierili s cirkvou. Ich telá dal preniesť do Ríma v r. 236 alebo 237 pápež Fabián a pochoval v novodokončenej pápežskej krypte v Kalixtových katakombách.

 Referencie 

 Literatúra 


 Iné projekty 

 Externé odkazy 

 Documenta Catholica Omnia - www.documentacatholicaomnia.eu 
 Sv. Poncián (papež) a Hippolyt (kňaz) 

Kategória:Pápeži
Kategória:Svätci
Kategória:Úmrtia v 3. storočí
Kategória:Pápeži, ktorí abdikovali
Kategória:Katolícki svätci majúci sviatok 13. augusta